༄༅།། གྲོས་འདེབས་ཐར་བར་བསྐུལ་བའི་ ་
སྐྱ་རེངས་བཞུགས། ན་མོ་མཉྫུ་ཤྲཱི་ཡེ། གནས་མི་མངོན་དག་པའི་ཞིང་ཁམས་ན་བཞུགས་པའི། ཕ་བླ་མ་འཇམདབྱངས་བློ་གྲོས་དེ་
མཁྱེན་ནོ། བུས་དད་གསུམ་གདུང་བའི་རྒྱང་གླུ་ཡི་འབོད་ན། ཐུགས་རྟོགས་པ་སྩོལ་ཞིག་འགྲོ་བ་ཡི་སྐྱབས་མགོན། ཕ་དྲིན་
ར ཞལ་ དྲུག གདམས།

ལྡན་བླ་མས་རྗེས་སུ་རུ་བཟུང་ནས། ཡུལ་ཆགས་སྡང་རེ་ཞིག་རང་ཡལ་དུ་སོང་ཀྱང༌། སྔོན་བག་ཆགས་སྟུག་པོའི་ཤོག་དྲིལ་
གྱི་དབང་གིས། ད་གང་ལྟར་གྱུར་ལ་ཅི་ཆ་རང་མེད་དོ། རང་གཅིག་པུར་རྩེ་གཅིག་སྒྲུབ་པ་རེ་འདོད་ཀྱང༌། བློ་གཉིས་འཛིན་
འཁྲུལ་བའི་གཞན་དབང་ལ་ཤོར་བས། ཡུལ་ཆགས་སྡང་རྟོག་པའི་དུག་རོ་ཡི་གཟེེར་ནས། ལམ་མ་རྟོགས་ལོག་རྟོགས་
འཁྲུལ་སྣང་ལ་ཞེན་སོང༌། སྐྱབས་མཆོག་གསུམ་ཀུན་འདུས་དྲིན་ལྡན་གྱི་བླ་མ། ཡིད་ཁྱེད་ཤེས་དད་པས་གསོལ་བ་ཞིག་
བཏབ་ན། རྗེའི་དགོངས་རྒྱུད་རྟོགས་པའི་ཕ་ཕོག་གི་ཡེ་ཤེས། བུའི་རྒྱུད་ལ་སྨིན་པའི་དངོས་གྲུབ་དེ་ཞུའོ། ལུས་མི་གཙང་སྐེད་

༄༅།། མེད་བུད་མེད་ཀྱི་ཕུང་པོ། ཡིད་འདོད་བྱ་ཆགས་པའི་དངོས་པོ་ཞིག་མེད་ཀྱང༌། སྔོན་ལས་ངན་བསགས་པའི་
བག་ཆགས་ཀྱི་གོམ་གཤིས། རྒྱུ་དུག་ལྔ་དུག་གསུམ་མེ་ཆུ་བཞིན་འཁྲུགས་ནས། ཚེ་འདི་ཕྱི་གཉིས་ཕུང་རང་རླག་རེ་བྱས་སོང༌།
ཟླརྟེན་དལ་འབྱོལ་མི་ལུས་རིན་ཆེན་དེ་ཐོབ་ཚེ། ཕ་བླ་མ་སངས་རྒྱས་དངོས་ལྟར་དུ་མཇལ་ནས། བཀའ་མདོ་སྔགས་བསྟན་
ཆོས་ལམ་བཟང་གི་དགའ་སྟོན། ཡིད་ཚིམ་པར་སྩལ་ཀྱང་བསྲུང་བྱ་དང་འགལ་ཏེ། དཀོར་ནག་པོའི་རྒྱུ་ལ་ཅེ་སྤྱང་ལས་རྔམ་
པའི། ད་རང་གཞན་གཉིས་ཀ་ངན་སོང་ལ་གཞོལ་སོང༌། དུས་རྒྱུན་ཏུ་ཆགས་སྡང་རྣམ་གཡེང་གི་ངང་དུ། ཡིད་ངག་འཆལ་བྲེ་

མོའི་ལོང་གཏམ་ལ་སྤྱོད་ནས། རྗེ་རྒྱལ་པའི་རྗེས་འཇུག་གཟུགས་བརྙན་གྱི་རྨ་འབྱིན། རྒྱུད་ཆོས་དང་མ་འདྲེས་རྟོག་གེ་ང་
འཁྲུལ་སོང༌། ཕ་བླ་མ་སྙིང་དབུས་ཙིཏྟ་རུ་བཞུགས་ལ། དུས་རྟག་ཏུ་དབྱེར་མེད་ཐུགས་རྗེ་ཡི་གཟིགས་ནས། བུའི་ཀུན་རྟོག་
འཁྲུལ་བའི་གཉིས་འཛིན་ཀྱི་ལྕགས་སྒྲོགས། ད་མྱུར་དུ་འགྲོལ་བར་བྱིན་གྱིས་རང་རློབས་ཤིག རྗེ་རྒྱལ་བས་ཆོས་སྒོ་མང་པོ་༔
ཞིག་གསུངས་ཀྱང༌། དོན་ཉམས་སུ་མ་ལོན་གོ་ཡུལ་ལ་ཤོར་ནས། གཞན་ཤི་གསོན་མགོ་བསྐོར་སྐྱ་མིན་ནི་སེར་མིན། མིང་
དོན་དང་མ་མཚུངས་སྲིན་པོ་ཡི་སེམས་ལྡན། བདུད་རྒྱ་འདྲེ་འགོང་བོའི་རང་རྒྱུད་དེ་བརླབ་སོང་། ཆོས་ཐོས་བསམ་སྒོམ་གསུམ་
ཀཱི་ལ་ཀརྨ་ཤིསྟཱཾ།

༞ ༄༅།། མདོ་རྒྱུད་ཀྱི་སྙིང་པོ། ལམ་བསླབ་པ་ཡང་དག་ཚུལ་ཁྲིམས་ཀྱི་རྒྱན་བཟང་། མིག་སྙིང་ལྟར་དྲན་ཤེས་བག་ཡོད་
ཀྱི་ངང་ནས། དུས་རྒྱུན་ཏུ་ཁབ་མིག་སྐུད་པ་ནི་ཇི་བཞིན། སེམས་རྣམ་པར་དག་པས་བསྲུང་བྱ་དང་ལྡན་ན། ཚེ་འདི་བདེ་ཕྱི་
མའི་གཏན་སྲིད་དེ་ཟིན་སྐད། དེའི་ཕྱིར་ན་ཚུལ་ལྡན་ཚངས་སྤྱོད་དང་ལྡན་པ། རྐྱེན་ངན་པ་དགེ་བའི་བསྐུལ་མ་རུ་གྱུར་ནས།
ཕ་བླ་མས་ཐུགས་ཀྱི་རྗེས་སུ་རང་བཟུང་ལ། བློ་ཐེ་ཚོམ་བྲལ་བར་བྱིན་གྱིས་རང་རློབས་ཤིག ཅེས་པ་འདི་ཡང་འཁོར་བའི་སྣང་ཚུལ་ལ་སྐྱོ་
ནས་ཉམས་ལ་གང་ཤཪ་ ༧ མགོ་ཚྭའི་སྔགས་མིང་པས་མྱུར་བར་སོར་རྩེའི་བྲིས་པ་དགེ་ལེགས་འཕེལ།
191-192



ར ཞལ་ གཅིག གདམས།